


ETICKÝ KÓDEX DOBROVOĽNÍKA 
Etický kódex dobrovoľníka je súbor práv, povinností a zásad práce dobrovoľníka v prijímajúcej organizácii. Vstupom do prijímajúcej organizácie je dobrovoľník povinný dodržiavať body etického kódexu a riadiť sa ním počas výkonu svojej dobrovoľníckej činnosti. Prijímajúca organizácie si plne uvedomuje a je stotožnená s nižšie uvedenými právami, povinnosťami a zásadami, zakladá si na kvalite činnosti dobrovoľníka a vyžaduje od dobrovoľníka, ktorý ju reprezentuje, aby dbal na túto kvalitu.

Dobrovoľník má právo:
1. poznať zásady, ciele a úlohy prijímajúcej organizácie, v ktorej pôsobí, a informácie o dobrovoľníckej aktivite, jej obsahu a časovej náročnosti,	
2. aktívne sa podieľať na fungovaní a živote v prijímajúcej organizácii v určenom okruhu pôsobnosti, 
3. vyjadriť svoj názor na dobrovoľnícke aktivity a navrhovať nové/ďalšie,
4. na pravidelnú podporu od koordinátora a prípadnú pomoc pri riešení problému,
5. mať zabezpečené primerané podmienky a zázemie na výkon dobrovoľníckej činnosti v prijímajúcej organizácii v rozsahu jej štandardov,
6. na ochranu svojich osobných údajov v súlade s aktuálnymi právnymi predpismi, 
7. akékoľvek porušenie svojich práv a zásah do svojej osobnosti nahlásiť koordinátorovi, tútorovi/ koordinátorovi …………., resp. osobe poverenej agendou ochrany detí a mladých a obrátiť sa naňho v prípade potreby rady alebo pomoci, či v prípade, že niekto požaduje alebo navrhuje niečo, čo nie je v súlade s dobrovoľníckym programom, 
8. vykonávať výlučne tú dobrovoľnícku činnosť, s ktorou je stotožnený,
9. povedať nie, ak dobrovoľnícka činnosť nie je v súlade s jeho schopnosťami alebo predstavami,
10. na písomné hodnotenie a potvrdenie o trvaní, rozsahu a obsahu dobrovoľníckej činnosti, ak o to požiada,
11. byť za svoju dobrovoľnícku činnosť nefinančne ocenený. 
Dobrovoľník je povinný:
1. vykonávať dobrovoľnícku činnosť najlepšie podľa svojich znalostí a schopností,
2. rešpektovať pravidlá prijímajúcej organizácie,
3. zachovávať mlčanlivosť o informáciách získaných o klientoch(napr. informácie získané pri supervíznych stretnutiach o iných dobrovoľníkoch a pod.)
4. rešpektovať prácu, osobnosť a práva ostatných dobrovoľníkov, klientov prijímajúcej organizácie a ostatných ľudí, s ktorými prichádza do kontaktu pri výkone dobrovoľníckej činnosti,
5. oznámiť povereným osobám prijímajúcej organizácie zmeny vo svojej dobrovoľníckej činnosti a prípadné zmeny osobných údajov, 
6. dodržiavať dohodnuté podmienky spolupráce,
7. požiadať o pomoc, ak ju pri vykonávaní dobrovoľníckej príležitosti potrebuje,
8. oznámiť organizácii/zamestnancovi v nej, ak sa nemôže zúčastniť dobrovoľníckej aktivity,
9. zapisovať sa do evidencie dochádzky v organizácii.


K dodržiavaniu etického kódexu sa zaväzuje dolu podpísaný dobrovoľník 

........................................................................................ (Meno Priezvisko) svojim podpisom a berie na vedomie, že porušenie etického kódexu znamená porušenie zmluvy o výkone dobrovoľníckej činnosti uzatvorenej medzi dobrovoľníkom a prijímajúcou organizáciou.

V ………………. dňa 						Podpis dobrovoľníka



